Nafarroako Parlamentuko Mahaiak, 2021eko martxoaren 8an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Mikel Asiain Torres jaunak aurkeztutako galdera, ostalaritzaren eta turismoaren sektorearentzako laguntza berriei buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Osoko Bilkuran izapidetzea.

Iruñean, 2021eko martxoaren 8an

Lehendakaria: Unai Hualde Iglesias

GALDERAREN TESTUA

Geroa Bai talde parlamentarioari atxikitako foru parlamentari Mikel Asiain Torres jaunak, Legebiltzarreko Erregelamenduan ezarritakoaren babesean, honako galdera hau aurkezten du, Garapen Ekonomiko eta Enpresarialeko kontseilariak Osoko Bilkuran ahoz erantzun dezan:

Heldu den astelehenean –martxoaren 15ean–, ostalaritzarentzako eta turismoarentzako laguntza berrietarako eskabideak aurkezteko epea irekiko du Garapen Ekonomiko eta Enpresarialeko Departamentuak. Oraintsu iragarritako laguntza horiek 18,5 milioi euroko aurrekontu-zuzkidura izanen dute.

Nolabait ere, iragan abenduan emandako dirulaguntzei jarraipena ematera datoz, eta horiei esker gure erkidegoa aitzindari da Estatuan laguntza zuzenei dagokienez.

Hori dela-eta, galdera hau egiten diogu Garapen Ekonomiko eta Enpresarialeko kontseilariari, ahoz erantzun dezan:

Laguntza horiek zer ezaugarri izanen dituzte? zer helburu lortu nahi da horien bidez?

Iruñean, 2021eko martxoaren 4an

Foru parlamentaria: Mikel Asiain Torres